
Vilniaus Santariškių konsultacinio-mokymo centro

nuotolinio mokymo(si) tvarka ir taisyklės

1. Vykdant Lietuvos Respublikos švietimo, mokslo ir sporto ministro 2020 m. kovo 16 d. įsakymą Nr. V-372 ,,Rekomendacijos Dėl ugdymo proceso organizavimo nuotoliniu būdu“ Vilniaus Santariškių konsultacinio-mokymo centro pedagogų bendruomenė susitarė nuotolinį mokymą organizuoti pasitelkus įvairias informacines technologijas: elektroninį paštą, „Skype“, „Viber“ programas, kitus ryšio tinklus, „Moodle“ virtualią aplinką, elektroninę mokymosi aplinką EMA (www.emapamokos.lt), Emokykla (http://lom.emokykla.lt/public) – skaitmeninių priemonių paieška, Ugdymo sodas (https://sodas.ugdome.lt/mokymo-priemonės) – mokymosi dalykų medžiagos ir kt. Tai galimybė skirti mokiniams užduotis, stebėti mokinių savarankišką darbą bei suteikti grįžtamąjį ryšį nuotoliniu būdu bei naudotis prieinamu nacionaliniu skaitmeniniu ugdymo turiniu. Mokytojams svarbi informacija: https://www.nsa.smm.lt/nuotolinis.

2. Pagal Lietuvos Respublikos Švietimo įstatymo 35 straipsnį vaikui, dėl ligos ar patologinės būklės negalinčiam mokytis bendrojo ugdymo mokykloje sudaromos sąlygos mokytis stacionarinėje asmens sveikatos priežiūros įstaigoje nuo antros patekimo į šią įstaigą dienos, gydančiam gydytojui leidus.

3. Santaros klinikų Vaikų ligoninėje besigydantys vaikai turi visas technologines galimybes mokytis nuotoliniu būdu. Kiekviename skyriaus žaidimų kambaryje, mokymo klasėse yra stacionarūs kompiuteriai, besigydantys vaikai turi planšetinius kompiuterius ar mobilius telefonus. Dauguma vaikų gydosi, esant šalia tėvams. Mokytojai nuotolinio mokymo metu turi galimybę prisijungti prie nuotolinio mokymo(si) aplinkos iš namų. Skyriuose iškabinti dalykų mokytojų kontaktai.

4. Centro pagrindinė paskirtis – Gimnazijos tipo ligoninės mokykla. Ligoninės mokykla vykdo priešmokyklinio, pradinio, pagrindinio ugdymo ir akredituotą vidurinio ugdymo programas. Mokymo kalbos – lietuvių, rusų, lenkų.
5. Centro veiklos tikslas – teikti ugdymą Vaikų ligoninėje besigydantiems ir reabilitaciją atliekantiems mokiniams pagal kiekvieno galimybes ir poreikius. Individualiai ugdomi mokiniai, kuriems gydymo metu taikomas lovos režimas, sergantys onkologinėmis bei nervų sistemos ligomis.

6. Pasiruošimas mokymui nuotoliniu būdu:

6.1. susitarimai, taisyklės, tvarka, kur, kada, kaip ir kas vykdoma, užsiėmimų laikas, trukmė (aptariama su mokytojais, kuratoriais, medikais);

6.2. tėvų informavimas (susitarimas dėl mokymo organizavimo nuotoliniu būdu ir dalykų mokytojų kontaktai, kuriais galėtų gauti pagalbą mokiniai, jų tėvai, pamokų laiko, trukmės aptarimas);

6.3. mokinių informavimas (darbo specifikos aptarimas, nuotolinio mokymo(si) būdo pasirinkimas, organizavimas, konsultavimas, kur jie galėtų prisijungti prie nuotolinio mokymosi aplinkos ir kontaktai su mokytojais).

7. Visų dalykų mokytojai mokiniams pagal individualius jų poreikius parengia mokomąją medžiagą, skirtą mokytis nuotoliniu būdu.

8. Mokiniai, kuriems taikomas lovos režimas, mokosi savarankiškai, mokytojai jiems teikia individualias konsultacijas (pavienio mokymosi forma savarankiška mokymo proceso organizavimo būdu, skaitmeninė priemonė – planšetinis kompiuteris, mobilus telefonas).

9. Mokiniui, įvertinus jo fizines ir psichines galias, sudaromas individualus ugdymo planas ir mokymas organizuojamas pagal tvarkaraštį, sudarytą atsižvelgiant į mokinio gydymo režimą ir suderintą su skyriaus, kuriame gydomas vaikas, vedėju.

10. Mokinio, besigydančio stacionarinėje asmens sveikatos priežiūros įstaigoje ugdymo apskaitą tvarko ligoninės mokykla, o trimestro ar pusmečio pasiekimų vertinimo rezultatus fiksuoja mokykla, kurioje mokinys nuolat mokosi, Lietuvos Respublikos švietimo, mokslo ir sporto ministro nustatyta tvarka.

11. Ugdymo(si) proceso organizavimo nuotoliniu būdu taisyklės:

11.1. pamokos vyksta pagal pamokų tvarkaraštį;

11.2. pagrindinė mokymo(si) organizavimo aplinka – virtualioji aplinka, elektroninis paštas, planšetiniai kompiuteriai, mobilūs telefonai.

12. Mokytojai:
12.1. mokiniams išsiunčia nuotolinio mokymosi medžiagą;

12.2. komunikuoja (moko) mokinius pamokos laiko ribose;

12.3. konsultuoja mokinius individualiai sutartu laiku ir būdu.

13. Mokiniai:

13.1. pagal pamokų tvarkaraščio laiką prisijungia prie virtualios aplinkos;

13.2. mokymosi medžiagos turinį aptaria su dalykų mokytojais.

14. Tėvai:
14.1. bendrauja su mokytojais, pagalbos mokiniui specialistais elektroniniu paštu, mobiliuoju telefonu.

15. Biblioteka:
15.1. mokiniams pagal amžiaus grupes teikia elektroninių knygų sąrašus, adresus:

http://www.svieskimevaikus.lt/news/70/73/Vaiku-bibliotekele/d,naujienos/?fbclid=IwAR23f5xc4DtuCP7etyQU7sIGIxeDokk98n_Z15vwHI5RuWOoQlHeBG3bY-8;

15.2. mokinių laisvalaikiui. Žaisk, spręsk linksmas užduotis, susipažink su gamtos paslaptimis ir leiskis į nuotykius gamtoje. Jaunieji gamtos reindžeriai: gamtosreindzeris.lt/users/login.

Bibliotekininkė Aušra Cibienė: mob. tel. +370 674 16866, el. paštas ausracibas@gmail.com.
16. Techninės pagalbos klausimais konsultuoja Centro skaitmeninių technologijų administratorius Aurimas Markevičius, kuris konsultuoja mokytojus, mokinius, jų tėvus technologijų naudojimo klausimais, administruoja Centro internetinę svetainę.

Kontaktai: mob. tel. +370 622 200 98, el. paštas paversmis@gmail.com.
17. Ugdymo klausimais konsultuoja direktorės pavaduotojai ugdymui.

Kontaktai:

Irma Vitukynaitė, mob. tel. +370 616 810 95, el. p. centrasirma@gmail.com;

Julius Skestenis, mob. tel. +370 869 846 14, el. p. skestenisjulius@gmail.com.

